Шершни һыуһаҡлағысы

Шершни һыуһаҡлағысы (рус. Шершнёвское водохрани́лище) — яһалма һыу ятҡылығы, 1963-1969 йылдарҙа Силәбе ҡалаһы һәм Силәбе өлкәһенең Сосновка районы биләмәһендә Полетаево һәм Шершни ҡасабалары араһында Мейәс йылғаһын быуып төҙөлгән. Шершни һыуһаҡлағысы Силәбе ҡалаһының, шулай уҡ уның юлдаштары: Копейск, Коркин, Яманйылға ҡалаларының төп һыу менән тәьмин итеү сығанағы булараҡ файҙаланыла. Шершни һыуһаҡлағысы ағым буйынса өҫтәрәк урынлашҡан Арғужа һыуһаҡлағысы менән каскад режимында ҡулланыла. Тасуирламаһы Һыуһаҡлағыстың оҙонлоғо 18 км, киңлеге: иң киң урыны — 4 км, уртаса — 1,6 км, һыу көҙгөһө майҙаны — 39 км2, һыу күләме — 176 млн м3, тәрәнлеге: максималь — 14 м, уртаса — 4,5 м, һыу йыйғыс майҙаны — 5460 км2. Һыуындағы минералдар— 400—500 мг/л тиклем. Төбө — ләмле, ҡомло, быуғанда һыу аҫтында күмелеп ҡалған болон ере, ҡара тупраҡ. Тарихы Һыуһаҡлағыс 1960-сы йылдар башында төҙөлә башлаған. 1965—1969 йылдарҙа быуаға һыу тултырыла. Һыу тултырғанда уның аҫтында Митрофановка совхозы (Митрофановка ҡасабаһы), Кисели, Черняки, Михайловка ҡасабалары, өлөшләтә Сосновка, Смолин, Бутаки ҡасабалары ерҙәре тороп ҡала. Дөйөм алғанда 2959 гектар ауыл хужалығы ерҙәрен (уларҙан 959 гектар — һөрөнтө, 2000 гектар сабынлыҡтар), 300 гектар урманды һыу баҫа. 2012 йылға ҡарата Силәбе ҡалаһы янында Шершни һыуһаҡлағысының һыу сифаты торошо 3 кластың «б» разрядына(«бик бысраҡ») ҡарай тип баһалана, ә 2017 йылға 3 «а» («бысраҡ») тип билдәләнә. Иҫкәрмәләр Һылтанмалар Шершни һыуһаҡлағысы «Силәбе» энциклопедияһында YouTube сайтында Видео о постройке водохранилища